3 นิ้วเฮ! ศาลฯ ให้ประกันตัว “รุ้ง ปนัสยา” แกนนำคณะราษฎร วางเงื่อนไขห้ามแตะต้องสถาบัน
เพจแนวร่วมธรรมศาสตร์และการชุมนุม เปิดเผยข้อมูลว่า ขณะนี้ศาลฯ ให้ประกันตัว “รุ้ง ปนัสยา” แกนนำคณะราษฎร โดยมีเงื่อนไขห้ามแตะต้องสถาบัน และออกนอกราชอาณาจักร
เพจแนวร่วมธรรมศาสตร์และการชุมนุม เปิดเผยข้อมูลว่า ขณะนี้ศาลฯ ให้ประกันตัว “รุ้ง ปนัสยา” แกนนำคณะราษฎร โดยมีเงื่อนไขห้ามแตะต้องสถาบัน และออกนอกราชอาณาจักร
6 พ.ค. 2564

เพจแนวร่วมธรรมศาสตร์และการชุมนุม – United Front of Thammasat and Demonstration โพสต์ข้อความผ่านแฟนเพจว่า ขณะนี้ศาลอาญาได้อ่านคำสั่งให้ประกันตัว นางสาวปนัสยา สิทธิจิรวัฒนกุล หรือรุ้ง แกนนำกลุ่มราษฎร คดีชุมนุม 19 กันยาทวงอำนาจคืนราษฎร หลังมารดาได้ยื่นคำร้องพร้อมหลักทรัพย์ 2 แสนบาท เมื่อวันที่ 30 เมษายนที่ผ่านมา ขอปล่อยชั่วคราว โดยศาลได้เบิกตัว น.ส.ปนัสยา จำเลยที่ 5 มาศาล ทำการไต่สวนกับพยานอีก 4 ปาก รวม 5 ปาก

โดยทางศาลพิเคราะห์ภายหลังการไต่สวนแล้ว อนุญาตให้ปล่อยชั่วคราวจำเลย โดยกำหนดเงื่อนไขห้ามทำกิจกรรมที่เสื่อมเสียต่อสถาบัน และห้ามเดินทางออกนอกราชอาณาจักร
